Publication: Magyar Közlöny
Issue: MK-1999-61 (Year: 1999, Number: 61)
Era: 1990-2004
Section: a 26/1999. (VII. 6.) OM rendelethez
Paragraph Index: 916

6. Az ismeretek ellenőrzési rendszere, az ellenőrzés formái Az ismeretek ellenőrzési rendszere a tantervben előírt aláírások, gyakorlati minősítés megszerzéséből, vizsgák — beszámolók, kollokviumok, szigorlat — letételéből, a szakmai gyakorlatok teljesítéséből, a szakdolgozat elkészítéséből, valamint a záróvizsgából tevődik össze. A gyakorlati minősítés háromfokozatú: kiválóan megfelelt, megfelelt, nem felelt meg. 6.1. Kötelező szigorlat A szolfézs-zeneelmélet tárgyból egy szigorlat letétele kötelező. 6.2. Szakdolgozat A zenei neveléssel és a zenei foglalkozások vezetésével kapcsolatos tárgykörben készített elméleti vagy empirikus jellegű dolgozattal a hallgatónak tanúsítania kell, hogy tanulmányaira alapozva, a szakirodalom feldolgozásával és empirikus tapasztalatok, vizsgálatok alapján képes az elsajátított ismeretanyag gyakorlati alkalmazására. 6.3. Záróvizsga 6.3.1. A záróvizsgára bocsátás feltételei: — az intézményi tantervben előírt követelmények teljesítése, beleértve a gyakorlatok elvégzését tanúsító, háromfokozatú minősítéssel ellátott dokumentumokat is, — a bírálók által elfogadott szakdolgozat. 6.3.2. A záróvizsga részei: — komplex szóbeli vizsga, különös tekintettel a megszerzett ismeretek integrált alkalmazására, — a szakdolgozat megvédése. 6.3.3. A záróvizsga eredménye A szakdolgozatra — annak megvédése eredményeként — adott érdemjegy, valamint a szóbeli vizsgára adott érdemjegy egészre kerekített átlaga. Az oktatási miniszter 27/1999. (VII. 6.) OM rendelete a gyermektáncoktató óvodapedagógus szakirányú továbbképzési szak képesítési követelményeiről A felsőoktatásról szóló — többször módosított — 1993. évi LXXX. törvény 74. §-a (1) bekezdésének e) pontjában foglalt felhatalmazás alapján a következőket rendelem el:

Source: https://magyarkozlony.hu/hivatalos-lapok/75952812da5493e26ad3096806542f848be9a346/dokumentumok/d021626de62853deb51dc86a3ef9427e11bff4b4/letoltes